Diari Oficial de la Generalitat Valenciana


Sumari del DOGV 5780, del 09-06-2008 (2008/6990)

RESOLUCIÓ de 27 de febrer de 2008, de la Direcció General per al Canvi Climàtic per la qual s'atorga a l'empresa Edypro Fertilitzantes, SL, l'autorització ambiental integrada per a una indústria de fabricació de fertilitzants al terme municipal de Meliana.
----------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5780

Data del DOGV
:   09-06-2008

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2008/6990


Data del document
:   27-02-2008

Organisme emissor
:   Conselleria de Medi Ambient, Aigua, Urbanisme i Habitatge

Tipus de document
:   Resolució

Descriptors 

:   * Meliana
    * abonament
    * edifici industrial
    * empresa privada

RESOLUCIÓ de 27 de febrer de 2008, de la Direcció General per al Canvi Climàtic per la qual s'atorga a l'empresa Edypro Fertilitzantes, SL, l'autorització ambiental integrada per a una indústria de fabricació de fertilitzants al terme municipal de Meliana. [2008/6990]  
Vistos els documents que es troben en l'expedient 070/05 IPPC, instruït a instàncies de l'empresa Edypro Fertilitzantes, SL a fi d'obtenir l'autorització ambiental integrada per a una indústria de fabricació de fertilitzants, s'emet aquesta resolució de conformitat amb els següents,  
Antecedents de fet  
Primer. Amb data 21 de juny de 2005 la Direcció Territorial de Territori i Habitatge de València trasllada l'expedient instruït per l'Ajuntament de Meliana, relatiu a la sol·licitud de llicència municipal per a una activitat de fabricació de fertilitzants no contaminants destinats al consum final, el titular de la qual és Edypro Fertilitzantes, SL, per considerar que el procediment d'autorització ambiental integrada pot substituir el procediment per a l'atorgament de la llicència municipal d'activitats qualificades, segons el que estableix la Llei 16/2002, d'1 de juliol, de prevenció i control integrats de la contaminació i el Decret 40/2004, de 5 de març.  
Revisada la documentació de l'expedient indicat, la Direcció General de Qualitat Ambiental comunica a l'empresa el 19 de juliol de 2005 que la seua activitat queda sotmesa al règim de l'autorització ambiental integrada per considerar-la inclosa en l'annex I de la Llei 16/2002, i li requereix la presentació de la documentació necessària per a la tramitació.  
Segon. Amb data 14 de febrer de 2006, Vicente Puchol Boil, en representació de l'empresa Edypro Fertilitzantes, SL, amb CIF B-97022867 presenta en la conselleria de Territori i Habitatge sol·licitud d'autorització ambiental integrada per a una nova activitat de fabricació de fertilitzants nitrogenats, que s'ha d'ubicar al c/ Barranquet, núm. 9, del polígon industrial la Closa, de Meliana (València), i que es detalla en l'annex I.  
A la sol·licitud s'adjunta l'informe urbanístic favorable emés per l'Ajuntament de Meliana amb data 1 de desembre de 2005.  
Tercer. Amb data 9 de març de 2006 es requereix a l'empresa que complete la documentació presentada juntament a la sol·licitud d'autorització ambiental integrada, i una vegada esmenada aquesta, s'admet a tràmit la sol·licitud, i es remet la documentació a totes aquelles administracions públiques i òrgans de la Generalitat que han d'intervenir en la resolució de l'autorització.  
L'Ajuntament de Meliana emet informe sobre la idoneïtat de la documentació presentada per l'empresa, el 22 de maig de 2006.  
Quart. A requeriment d'aquesta conselleria l'empresa presenta, amb dates 19 de juny i 28 de juliol de 2006, documentació complementària al projecte inicial.   
Cinqué. Amb data 11 d'agost de 2006 se sotmet a informació pública l'expedient de referència, durant un període de 30 dies hàbils, d'acord amb el que estableix l'article 16 de la Llei 16/2002, amb la publicació d'un anunci en el Diari Oficial de la Comunitat Valenciana (DOGV núm. 5323).  
Durant aquest període no es presenten al·legacions al projecte ni a la conselleria de Territori i Habitatge ni a l'Ajuntament de Meliana. En l'expedient consta el certificat de la informació pública.  
Sisé. Transcorregut el termini d'informació pública, se sol·licita nou informe a totes aquelles administracions públiques i òrgans de la Generalitat que han d'intervenir en la resolució de l'autorització ambiental integrada sobre l'adequació del projecte a tots aquells aspectes que siguen de la seua competència.  
Seté. Amb data 5 de setembre de 2006 es rep informe emés per la Confederació Hidrogràfica del Xúquer, en el qual s'indiquen diverses condicions que s'ha de complir el titular per a garantir la inexistència d'abocament d'aigües residuals a domini públic hidràulic, i que s'han incorporat a aquesta resolució.  
Huité. Amb data 15 de març de 2007 l'Ajuntament de Meliana emet informe favorable del projecte per a una activitat de fabricació de fertilitzants, promoguda per Edypro Fertilitzantes, SL.  
Nové. Amb data 29 de juny de 2007 la secretària autonòmica de Territori i Medi Ambient resol no sotmetre al procediment d'avaluació d'impacte ambiental el projecte de sol·licitud d'autorització ambiental integrada per a una planta de fabricació de fertilitzants, promogut per l'empresa Edypro Fertilitzantes, SL, que s'ha ubicar al polígon industrial la Closa, c/ Barranquet, núm. 9, del terme municipal de Meliana (València).  
Deu. Posteriorment en diverses dates, l'empresa aporta nova documentació aclaridora a requeriment d'aquesta conselleria.  
Així mateix, s'han incorporat a l'expedient els informes emesos per l'Àrea de Residus i pel Servei de Protecció de l'Ambient Atmosfèric.  
Onze. Amb data 26 de febrer de 2008, l'empresa manifesta la seua conformitat amb la proposta de resolució d'autorització ambiental integrada.  
Dotze. Amb data 26 de febrer de 2008 la Comissió d'Anàlisi Ambiental Integrada celebra una sessió ordinària i aprova la proposta de resolució de l'exp. 070/05 IPPC de sol·licitud d'autorització ambiental integrada, promogut per Edypro Fertilitzantes, SL.  
Als anteriors fets s'apliquen els següents  
Fonaments de dret  
Primer. D'acord amb l'article 9 de la Llei 16/2002, d'1 de juliol, de prevenció i control integrats de la contaminació, les activitats incloses en l'annex I de d'aquesta llei estan subjectes a autorització ambiental integrada.  
La instal·lació de referència està inclosa en l'epígraf 4.3 de l'annex I de la Llei 16/2002.  
Segon. La tramitació de l'expedient s'ha realitzat segons el que preveuen els articles 14 i següents de la Llei 16/2002, d'1 de juliol, de prevenció i control integrats de la contaminació, desplegada pel Decret 40/2004, de 5 de març, del Consell de la Generalitat Valenciana. També s'ha tingut en compte el que preveu la Llei 2/2006, de 5 de maig, de prevenció de la contaminació i qualitat ambiental.  
Tercer. A la Comunitat Valenciana l'òrgan competent per a atorgar l'autorització ambiental integrada és la conselleria de Medi Ambient, Aigua, Urbanisme i Habitatge, d'acord amb l'article 3.h de la Llei 16/2002, i el Decret 7/2007, de 28 de juny, del president de la Generalitat Valenciana, pel qual es determinen les conselleries en què s'organitza l'administració de la Generalitat.  
D'altra banda, de conformitat amb l'article 18 del Decret 131/2007, de 27 de juliol, del Consell, pel qual s'aprova el Reglament orgànic i funcional de la conselleria de Medi Ambient, Aigua, Urbanisme i Habitatge, correspon a la Direcció General per al Canvi Climàtic exercir les competències en matèria de control integrat de la contaminació.  
Vist tot el que antecedeix, a proposta del Servei de Control Integrat de la Contaminació, amb el vistiplau del cap de l'Àrea de Qualitat Ambiental, fent ús de les atribucions que em confereix el Reglament orgànic i funcional de la conselleria de Medi Ambient, Aigua, Urbanisme i Habitatge, resolc:  
Primer. Concedir a Edypro Fertilitzantes, SL l'autorització ambiental integrada per a la indústria de fabricació de fertilitzants líquids nitrogenats, amb l'emplaçament previst al polígon industrial la Closa, c/ Barranquet, núm. 9, de Meliana (València), d'acord amb el Projecte bàsic d'autorització ambiental integrada per a una planta de fabricació de fertilitzants, de 10 de febrer de 2006, i subscrit pel Sr. Francisco Lozoya Alfaro. Aquesta indústria queda inscrita en el Registre General d'Instal·lacions IPPC de la Comunitat Valenciana amb el número 128-08/AAI/CV, condicionada al compliment dels requisits següents:  
1. Emissions atmosfèriques  
La instal·lació consta de dos focus d'emissió corresponents a dues calderes murals de 12 kWt cada una, que en circuit tancat i mitjançant intercanviador (el mateix reactor) augmenten la temperatura del líquid contingut en els reactors per a l'adequada realització del procés de mescla. Les esmentades calderes utilitzen propà com a combustible i evacuaran les emissions a l'exterior de la nau, per damunt de la coberta de l'edificació industrial.   
D'acord amb la documentació que es troba en l'expedient, el règim de funcionament de les calderes serà intermitent (amb major temps d'operació en el període hivernal i menor en el període estival), amb una duració global inferior al 5% del temps de funcionament de la planta, per la qual cosa constituiran un focus de contaminació no sistemàtica d'acord amb la definició donada en l'article 42, apartat 2, del Decret 833/1975, de 6 de febrer, pel qual es desplega la Llei 38/1972, de 22 de desembre, de protecció de l'ambient atmosfèric.   
En aquests focus no existirà, doncs, l'obligació de realitzar mesuraments periòdics de les seues emissions contaminants, no obstant això, el titular haurà de presentar, abans de l'1 de març de cada any, un resum del règim de funcionament dels focus d'emissió no sistemàtics, és a dir, aquells en els quals no es verifiquen emissions esporàdiques amb una freqüència mitjana superior a dotze vegades per any, amb una duració individual superior a una hora o amb qualsevol freqüència, quan la duració global de les emissions siga superior al 5% del temps de funcionament de la planta.  
En el cas que el règim de treball de les calderes augmentara en més del 5% del temps de funcionament de la planta, i en aquest cas es complirien les condicions per a considerar aquests focus com a emissors de contaminació sistemàtica, s'haurà de comunicar aquest fet a l'òrgan competent per a atorgar l'autorització ambiental integrada, i una entitat col·laboradora en matèria de qualitat ambiental haurà de realitzar el mesurament dels contaminants emesos, atés que s'han de complir els valors límit establits en la disposició addicional primera del Decret 127/2006, de 15 de setembre, del Consell, pel qual es desplega la Llei 2/2006, de 5 de maig, de la Generalitat, de prevenció de la contaminació i qualitat ambiental. En aquest supòsit s'hauran de complir, a més, les condicions exigides per a permetre la presa de mostres, segons el que estableix el Decret 833/1975.  
Respecte a la generació de possibles emissions difuses, s'indica en el projecte que no es tindran substàncies susceptibles de produir emissions pulverulentes, ja que les matèries primeres es tindran en fase líquida i en gra, i no en pols.  
No obstant això, si amb el funcionament de les instal·lacions resulten emissions a l'atmosfera no previstes inicialment, s'ha de comunicar a la Direcció General per al Canvi Climàtic, i s'inclouran en l'anàlisi de les emissions, amb l'adopció de les mesures correctives oportunes per a la seua minimització.  
2. Soroll  
S'adoptaran les mesures necessàries per a complir amb el que estableix la Llei 7/2002, de 3 de desembre, de la Generalitat Valenciana, de protecció contra la contaminació acústica, i en el Decret 266/2004, de 3 de desembre, del Consell de la Generalitat, pel qual s'estableixen normes de prevenció i correcció de la contaminació acústica en relació amb activitats, instal·lacions, edificacions, obres i serveis.  
En particular, els límits sonors establits per a zones d'ús industrial són:  
Diürn Nocturn  
70 dB(A) 60 dB(A)  
En un termini inferior a tres mesos després de la posada en marxa i almenys cada cinc anys, s'haurà de realitzar una auditoria acústica a fi de comprovar que no se superen els nivells sonors en els punts on se situa el receptor més pròxim, és a dir, en el perímetre de la instal·lació. Per a això es realitzaran mesures del nivell de soroll en un nombre de punts representatius del perímetre, tant amb l'activitat en funcionament com parada (nivell de fons). Aquesta auditoria haurà de ser realitzada per una entitat col·laboradora en matèria de contaminació acústica d'acord amb el que estableix el Decret 229/2004, de 15 d'octubre, del Consell de la Generalitat, pel qual s'estableixen les funcions de les entitats col·laboradores en matèria de qualitat ambiental i se'n crea i regula el registre.   
El titular haurà de disposar del llibre de control que estarà constituït pels certificats dels resultats obtinguts de les auditories acústiques, i pels informes complets d'aquestes.  
3. Abocaments  
S'actuarà segons el que especifica el projecte, de manera que es garantisca la inexistència d'abocament d'aigües residuals a domini públic hidràulic (abocament zero).  
A la instal·lació es generaran aigües residuals procedents de la neteja de la planta i del rebuig del procés d'osmosi, que seran canalitzades fins a la xarxa de sanejament del polígon.  
També es generaran aigües residuals per la neteja dels reactors, les quals es canalitzaran fins a un depòsit soterrat de seguretat de 3 m³ de capacitat, on seran emmagatzemades per a la posterior arreplega per gestor autoritzat o la seua reincorporació al procés en el cas que resulten aptes d'acord amb la composició del fertilitzant que s'ha de produir.  
Quant a les aigües residuals d'origen sanitari es canalitzaran fins a la xarxa de sanejament del polígon industrial.  
Així mateix la planta disposarà d'una xarxa de recollida de les aigües pluvials, que de forma independent a qualsevol altra xarxa, les arreplegarà per a abocar-les directament al clavegueram de pluvials del polígon industrial.  
Per a l'evacuació de les aigües residuals al clavegueram municipal, el titular estarà al que disposa l'Ajuntament en les ordenances municipals en matèria d'abocaments.   
El titular haurà de presentar, juntament a la sol·licitud de l'autorització d'inici d'activitat referida en l'apartat tercer d'aquesta resolució, la documentació següent:  
- Certificat de l'absència d'abocaments discontinus a llit, sòl, subsòl, terreny o embassament, subscrit per tècnic competent i visat pel col·legi oficial corresponent;  
- Certificat emés per l'Ajuntament de Meliana de connexió i acceptació dels abocaments d'aigües residuals domèstiques, industrials i pluvials a la xarxa de clavegueram, amb indicació de la data en què es realitze aquesta connexió;  
- Certificat de la impermeabilitat, estanquitat i estabilitat estructural del depòsit d'acumulació de les aigües residuals industrials procedents de la neteja dels reactors, i també de les canaletes de transport de les esmentades aigües, subscrit per tècnic competent i visat pel col·legi oficial corresponent;  
- Contracte amb el gestor autoritzat encarregat de la recollida de les aigües de neteja dels reactors, i quan estiguen disponibles, justificants que acrediten aquesta recollida.  
4. Protecció del sòl i de les aigües subterrànies  
Als dos anys d'haver-se iniciat i exercit l'activitat, haurà de remetre a la Direcció General per al Canvi Climàtic l'informe preliminar de situació del sòl que ocupa l'activitat, segons el que disposa el Reial decret 9/2005, de 14 de gener, pel qual s'estableix la relació d'activitats potencialment contaminants del sòl i els criteris i estàndards per a la declaració de sòls contaminats.  
Queda prohibit l'abocament a llit, sòl o subsòl que puga deteriorar la qualitat de les aigües sense disposar de l'autorització de la Confederació Hidrogràfica del Xúquer.  
No es podran executar pous, rases, galeries o qualsevol altre dispositiu destinat a facilitar l'absorció de les aigües residuals pel terreny.  
5. Residus  
L'activitat està subjecta als requisits establits en la Llei 10/1998, de 21 d'abril, de residus; en la Llei 10/2000, de 12 de desembre, de residus de la Comunitat Valenciana, i al Reial decret 833/1988, de 20 de juliol, sobre el Reglament per a l'execució de la Llei 20/1986, modificat pel Reial decret 952/1997.   
S'autoritza l'empresa per a la producció dels residus especificats en la taula següent, sempre que la seua capacitat de generació anual siga de l'ordre de magnitud que a continuació es detalla, i la producció   
  
(\*) Aquests residus es generaran de forma esporàdica, aproximadament cada 3 anys, quan es produïsca el canvi de les bateries dels carretons elevadors i de les membranes de filtració dels equips d'osmosi.  
(\*\*) Aquest residu es generarà de forma esporàdica, aproximadament cada 3/4 anys.  
(\*\*\*) Es codificarà de forma adequada aquest residu, amb aportació de la documentació justificativa de la correcta gestió a través d'un gestor autoritzat, tal com s'ha indicat també en l'apartat 3 d'aquest condicionat.   
\* \* \* \* \* \* \* \* \* \* \* \* \* \* \*   
  
(\*) Estos residuos se generarán de forma esporádica, aproximadamente cada 3 años, cuando se produzca el cambio de las baterías de las carretillas elevadoras y de las membranas de filtración de los equipos de ósmosis.  
(\*\*) Este residuo se generará de forma esporádica, aproximadamente cada 3/4 años.  
(\*\*\*) Se procederá a codificar de forma adecuada este residuo, aportando la documentación justificativa de su correcta gestión a través de un gestor autorizado, tal y como se ha indicado también en el apartado 3 del presente condicionado.de fertilitzants en les instal·lacions del centre descrit en l'annex I siga de l'ordre de 268 t/any de fertilitzants:  
S'inscriu el centre productiu d'Edypro Fertilitzantes, SL en el Registre de Petits Productors de Residus Perillosos de la Comunitat Valenciana, d'acord amb el que estableix l'article 46 de la Llei 10/2000, de 12 de desembre, de residus de la Comunitat Valenciana. El manteniment de la inscripció en aquest Registre es condiciona al fet que es codifique de forma adequada el residu denominat líquids de vessaments i s'aporte el document d'acceptació emés per gestor autoritzat, tal com s'ha indicat anteriorment.  
Els residus podran ser emmagatzemats durant un període igual o inferior a sis mesos, en el cas de perillosos, i en el cas de residus no perillosos podran emmagatzemar-se per un període d'un any quan la destinació final siga l'eliminació i de dos anys quan la destinació final siga la valoració, i han de ser entregats a gestor autoritzat transcorregut aqueix període.  
L'emmagatzemament temporal de residus perillosos es realitzarà en una àrea separada i delimitada, segregant-los per tipus de residu, haurà d'estar convenientment senyalitzat i es realitzarà en un lloc amb teulada, de manera que no puga entrar aigua de pluja, amb sòl impermeable i sistemes de recollida de vessaments accidentals, com ara arqueta cega no connectada a la xarxa de clavegueram i safates de recollida. Així mateix, la zona d'emmagatzemament haurà d'estar inclosa en el sistema general de protecció contra incendis de la indústria.  
Per a l'emmagatzemament de residus líquids o que pel seu alt contingut líquid puguen generar abocaments, cal disposar de cubetes o recipients de recollida de possibles vessaments, que han de tenir com a mínim el volum de l'envàs més gran o el 10% del total (la major d'ambdues quantitats). Les cubetes hauran de ser individuals per a cada tipus de residus la mescla dels quals, en cas de vessament, supose augment de la seua perillositat o en dificulte la gestió.  
Cal disposar de l'adequada quantitat d'absorbent no inflamable per a resoldre els possibles vessaments accidentals durant la manipulació dels diversos residus líquids. L'absorbent contaminat es gestionarà com a residu perillós o no perillós, segons la seua naturalesa.  
L'envasament i l'etiquetatge dels residus es farà d'acord amb el que exposen els articles 13 i 14 del Reial decret 833/1988, Reglament de residus tòxics i perillosos. Així mateix disposarà d'un registre on conste la quantitat, naturalesa, identificació, origen i data de generació i entrega a gestor autoritzat, i també el número de document de control i seguiment utilitzat, si és el cas, i el gestor a qui s'entrega el residu.  
Ha d'entregar els residus perillosos i els no perillosos a gestors que disposen de la corresponent autorització administrativa per a la gestió d'aquests.  
Respecte als documents d'acceptació emesos per part dels gestors autoritzats a l'arreplega dels residus generats en el centre, haurà de presentar els documents originals actualitzats referents a tots els residus, o si no n'hi ha fotocòpies degudament compulsades, en el termini màxim de tres mesos des de l'inici de l'activitat.  
Qualsevol modificació relacionada amb la producció de residus perillosos que implique un canvi en la seua caracterització, producció de nous residus o canvis significatius en les quantitats habituals generades d'aquests que puga alterar el que estableixen aquestes condicions es comunicarà a la Direcció General per al Canvi Climàtic.  
Cada quatre anys s'haurà d'elaborar un pla de prevenció i reducció de residus perillosos que es presentarà en la Direcció General per al Canvi Climàtic.  
Així mateix ha d'emplenar la declaració anual de productor de residus perillosos i no perillosos, que serà remesa a la Direcció General per al Canvi Climàtic abans de l'1 de març de cada any. En aquesta declaració s'especificarà l'origen i la quantitat dels residus produïts, la destinació donada a cada un d'aquests i la llista dels que es troben emmagatzemats temporalment, i també les incidències rellevants que s'hagen pogut produir, tot això relatiu a l'any objecte de la declaració.  
6. Mesures que s'han d'adoptar en situacions diferents de les normals que poden afectar el medi ambient.  
S'han de dur a terme totes les mesures necessàries perquè quede garantida la protecció del medi ambient i la salut de les persones davant de qualsevol situació fora de la normalitat quant al funcionament de les instal·lacions.  
No obstant això, si es produeix algun incident en les instal·lacions que comporte el seu funcionament anòmal i d'això pot resultar l'incompliment dels límits imposats, haurà de comunicar immediatament aquesta situació a l'Ajuntament i a la Direcció General per al Canvi Climàtic.  
Una vegada produïda la situació d'emergència, la mercantil utilitzarà tots els mitjans al seu abast per a reduir al màxim l'efecte sobre el medi ambient.  
En el termini màxim de set dies després de la incidència, la mercantil haurà de remetre a l'Ajuntament i a la Direcció General per al Canvi Climàtic un informe detallat, en què juntament a les dades d'identificació, haurà de figurar la informació següent:  
- Causes de l'incident.  
- Hora en què es va produir i duració d'aquest.  
- Característiques de l'emissió o abocament.  
- Mesures correctores adoptades.  
- Hora i forma en què es va comunicar el succés.  
En relació amb el possible dany ambiental ocasionat per l'activitat, s'aplicarà la Llei 26/2007, de 23 d'octubre, de responsabilitat mediambiental, en l'àmbit d'aplicació de la qual s'inclouen les activitats subjectes a autorització ambiental integrada. Segons aquesta, l'activitat haurà de disposar d'una garantia financera que els permeta fer front a la responsabilitat mediambiental inherent a l'activitat, en les modalitats previstes d'assegurança, aval o reserva tècnica, i amb les possibles exempcions derivades de la magnitud del dany potencial o de l'adhesió amb caràcter permanent i continuat, siga al sistema comunitari de gestió i auditoria mediambientals (EMAS), siga al sistema de gestió mediambiental UNE-EN ISO 14593:1996.  
Així mateix, quan es determine el cessament de l'activitat es desmantellaran les instal·lacions, d'acord amb la normativa vigent, de manera que el terreny quede en les mateixes condicions que abans d'iniciar l'activitat i no es produïsca cap dany sobre el sòl i el seu entorn.  
7. Altres condicions  
Caldrà ajustar-se al que disposa el Reial decret 865/2003, de 4 de juliol, pel qual s'estableixen els criteris higienicosanitaris per a la prevenció i control de la legionel·losi; en el Decret 173/2000, de 5 de desembre, del Govern Valencià, pel qual s'estableixen les condicions que han de reunir els equips de transferència de massa d'aigua en corrent d'aire amb producció d'aerosols, per a la prevenció de la legionel·losi, i en l'Ordre conjunta de 22 de febrer de 2001, de les conselleries de Medi Ambient i Sanitat, per la qual s'aprova el protocol de neteja i desinfecció dels equips de transferència de massa d'aigua en corrent d'aire amb producció d'aerosols, per a la prevenció de la legionel·losi.  
S'ha de complir el que disposa la Llei 11/1997, d'envasos i residus d'envasos i el Reial decret 782/1998, de 30 d'abril, pel qual es desenvolupa el reglament per al desplegament de l'esmentada llei.  
La indústria i les seues instal·lacions s'ajustaran a les condicions indicades en el projecte tècnic en els aspectes no fixats en aquesta resolució.  
S'han de complir totes les disposicions aplicables per a garantir la seguretat, la salut de les persones i el medi ambient.  
8. E-PRTR  
Abans de l'1 de març de cada any haurà de notificar a la Direcció General per al Canvi Climàtic, d'acord amb l'article 8.3 de la Llei 16/2002, les dades sobre les emissions de la instal·lació relatives a l'any anterior, específicament les que figuren en l'article 3 del Reial decret 508/2007, de 20 d'abril, pel qual es regula el subministrament d'informació sobre emissions del Reglament E-PRTR i de les autoritzacions ambientals integrades.   
Segon. L'autorització ambiental integrada es renovarà, en els aspectes ambientals, en el termini màxim de 8 anys, llevat que es produïsquen abans d'aquest termini modificacions substancials que obliguen a la tramitació d'una nova autorització o que s'incórrega en algun dels supòsits de modificació d'ofici arreplegats en l'article 26 de la Llei 16/2002, d'1 de juliol.  
La renovació haurà de sol·licitar-se amb una antelació mínima de deu mesos abans del venciment del termini de vigència de l'autorització ambiental integrada.  
Tercer. Amb caràcter previ a la posada en marxa de la instal·lació, el titular haurà d'obtenir l'autorització d'inici de l'activitat per part d'aquesta conselleria, sense perjudici de la necessitat obtenció de les llicències d'obres que resulten necessàries de conformitat amb la normativa municipal.  
En tot cas, el titular disposa d'un termini màxim de tres anys per a presentar a la Direcció General per al Canvi Climàtic la sol·licitud d'autorització d'inici, la qual ha d'anar acompanyada de la documentació següent:  
- Certificat visat del tècnic director de l'execució del projecte, on s'acredite que les instal·lacions i l'activitat s'ajusten al projecte presentat i autoritzat, i a la resta de documentació tècnica presentada.  
- Certificats tècnics exigits per les normatives sectorials aplicables segons el tipus d'activitat.  
- Informe i certificat emés per una entitat col·laboradora acreditada per al control integrat de la contaminació segons el Decret 29/2007, de 9 de març, de modificació del Decret 229/2004, de 15 d'octubre, del Consell, pel qual s'estableixen les funcions de les entitats col·laboradores en matèria de qualitat ambiental i se'n crea i regula el registre, en el qual s'acredite el compliment del contingut de l'autorització ambiental integrada.  
Quart. L'Administració deixarà sense efecte la present resolució en el moment en què observe qualsevol incompliment de les condicions imposades en aquesta, amb audiència prèvia de l'interessat.  
Cinqué. El titular de les instal·lacions objecte d'aquesta resolució, a més de les obligacions que amb caràcter general estableix la Llei 16/2002, ha de:  
1. Complir les obligacions de control i subministrament d'informació previstes per la legislació sectorial aplicable i per la mateixa autorització ambiental integrada.  
2. Comunicar a la Direcció General per al Canvi Climàtic qualsevol modificació, substancial o no, que es propose realitzar en la instal·lació, la transmissió de la seua titularitat o qualsevol incident o accident que puga afectar el medi ambient.  
3. Prestar l'assistència i la col·laboració necessàries als que realitzen les actuacions de vigilància, inspecció i control.  
Sisé. En tot allò no especificat en aquesta resolució, caldrà ajustar-se a totes i cada una de les condicions estipulades per la normativa vigent en matèria de residus, abocaments, contaminació atmosfèrica, acústica, impacte ambiental i accidents greus, i també qualsevol altra que puga dictar l'administració en l'exercici de l'activitat en matèria de protecció ambiental.  
Contra aquesta resolució, que no esgota la via administrativa, es podrà presentar recurs d'alçada davant de la secretària autonòmica de la conselleria de Medi Ambient, Aigua, Urbanisme i Habitatge en el termini d'un mes des de l'endemà al de la recepció d'aquesta notificació, d'acord amb el que disposen els articles 114 i 115 de la Llei 30/1992, de 26 de novembre, de règim jurídic de les administracions públiques i del procediment administratiu comú.  
València, 27 de febrer de 2008.- El director general per al Canvi Climàtic: Jorge Lamparero Lázaro.  
Annex I  
Descripció del projecte  
L'autorització ambiental integrada sol·licitada per Edypro Fertilitzantes, SL comprén una nova activitat dedicada a la fabricació de fertilitzants líquids, que s'ubicarà en una nau industrial existent situada al polígon industrial la Closa, de Meliana.  
El procés consisteix bàsicament en la recepció de les matèries primeres, la dosificació amb aigua en els reactors i la mescla d'aquestes, envasament i expedició.  
La instal·lació disposarà de tres reactors per a la mescla i fabricació dels fertilitzants dotats de sistema d'agitació, un sistema de calor per a l'escalfament de la mescla fins a la temperatura òptima constituït per dues calderes, i una planta d'osmosi per a la desmineralització de l'aigua que s'ha d'utilitzar en el procés de fabricació dels fertilitzants.  
   
La capacitat de fabricació de la planta serà d'unes 268 tones anuals de fertilitzants.  
L'aigua es prendrà de la xarxa de subministrament, i s'utilitzarà principalment per a la producció (prèviament osmotitzada) i per a la neteja dels reactors.  
Es disposarà d'un depòsit soterrat de seguretat de 3 m³ estanc per a la recollida de les aigües de neteja dels reactors i de possibles vessaments accidentals, que en cas de resultar adequades amb la composició del fertilitzant a fabricar s'introduiran en el procés, i seran entregades gestor autoritzat en cas contrari.  
La resta de les aigües (les de rebuig de l'osmosi i neteja de la planta, les sanitàries i les pluvials) seran canalitzades fins a la xarxa de clavegueram, de tipus separatiu al polígon.  
Per les característiques i la dimensió d'aquesta activitat, la generació de residus perillosos serà poc rellevant, i quant a les emissions de les calderes es considera que pel règim de funcionament d'aquestes no constituiran focus de contaminació sistemàtica.